alexandrainst/scandi-wiki huggingface dataset:
Vamps

Vamps er en amerikansk skrekkfilmkomedie fra 2012, regissert av Amy Heckerling. Alicia Silverstone og Krysten Ritter innehar hovedrollene som tenåringsvampyrene Goody og Stacy, mens Sigourney Weaver som vampyrdronningen Ciccerus, Dan Stevens som ungutten Joey Van Helsing, Richard Lewis som ekskjæresten Danny, og Wallace Shawn som vampyrslakteren Dr. Van Helsing, innehar øvrige biroller.

Handling 
Stacy og Goody er to vampyrer som nyter livet i New York City. Goody ble omgjort til en vampyr i 1841 av vampyren Ciccerus. Goody holder sin faktiske alder hemmelig fordi hun er redd for å bli sett på som "gammel" av Stacy. På et vampyr-møte, oppdager Goody at hvis Ciccerus noen gang blir drept, ville hun og Stacy gå tilbake til deres menneskelige liv. Goody møter sin eks-kjæreste Danny, som hun ikke har sett siden 1960-tallet. Han tror hun er Goodys datter, men oppdager til slutt sannheten. I mellomtiden bruker amerikanske myndigheter Patriot Act for å spore opp vampyrer, noe som forårsaker panikk blant vampyrene. Goody kommer med en plan om å slette og endre all informasjon om alle vampyrene i New York-området under en solformørkelse. Men alle planene blir forhindret av Ciccerus som ikke deltar i disse planene, og massakrerte en hel restaurant full av mennesker.

Stacy begynner et forhold med en ung student som heter Joey. Men det avsløres snart at Joey er sønn av en beryktet vampyr-drapsmann Dr. Van Helsing, som er i byen for å spore opp og drepe vampyrer. Etter å ha overnattet hjemme hos Joey, ser han Stacy krabbe ned på siden av bygården for å komme seg hjem før solen står opp. Til tross for sitt første sjokk, aksepterer Joey at Stacy er vampyr. Stacy oppdager snart at hun er gravid, og blir informert om at babyen ikke vil overleve med mindre hun blir menneske igjen. Men dette kan bare skje hvis de dreper Ciccerus først.

Medvirkende 
 Alicia Silverstone som Goody
 Krysten Ritter som Stacy
 Sigourney Weaver som Ciccerus
 Dan Stevens som Joey Van Helsing
 Richard Lewis som Danny
 Wallace Shawn som Dr. Van Helsing
 Justin Kirk som Vadim
 Kristen Johnston som Mrs. Van Helsing
 Malcolm McDowell som Vlad Tepish
 Marilu Henner som Angela
 Zak Orth som Renfield
 Larry Wilmore som professor Quincy
 Meredith Scott Lynn som Rita
 Brian Backer som tannlegen
 Taylor Negron som pizzafyr
 Amir Arison som Derek
 Todd Barry som Ivan
 Gael García Bernal som Diego Bardem
 Joel Michaely som Peter

Referanser

Eksterne lenker 
 
 

Filmer fra 2012
Engelskspråklige filmer
Filmkomedier fra USA
Skrekkfilmkomedier
Adiabene

Adiabene (fra gammelgresk: Ἀδιαβηνή, Adiabene, i seg selv avledet fra gammelsyrisk: ܚܕܝܐܒ, Ḥaḏy’aḇ eller Ḥḏay’aḇ, gammelpersisk: Nodshirakan, armensk: Նոր Շիրական, Nor Shirakan) var et oldtidskongedømme i Assyria i tiden 15–116. med hovedstad i Arbela (dagens Arbil i Irak).

Dets herskere konverterte til jødedommen fra asjurisme (den første kjente religionen til asjurittfolket, assosiert med gammeltestamentlige Asjer av bibelforskningen) på 100-tallet e.Kr. Det er umulig å slå fast i hvilken grad folket i regionen fulgte herskernes eksempel og ble jødiske. Dronning Helena av Adiabene (død ca. 50-56 e.Kr.), kjent i jødiske kilder som Heleni HaMalka, flyttet til Jerusalem hvor hun bygde et palass for seg selv og sine sønner. I henhold til Talmud donerte hun store midler til tempelet i Jerusalem.

Referanser

Litteratur 
 Brauer, E. (1993): The Jews of Kurdistan, Wayne State University Press, Detroit.
 Grayzel, Solomon (1968): A History of the Jews, New York: Mentor.

Eksterne lenker 
 Biskoper i Adiabene
 History of Aramaic, med referanser til Adiabene
 Tvangskonverteringen av det jødiske samfunnet i Persia og begynnelsen på kurderne
 «Assyria» hos Livius.org
 «Arbela» hos Livius.org

Mesopotamia
Tidligere monarki i Asia
Tidligere land i Asia
Vannledning

Vannrør eller vannledninger er rør til transport av vann i ledningsnett eller i husstander. Rent vann  skal transporteres i vannledninger som skal være utført av et materiale som er korrosjonsbestandig og som ikke avgir helsefarlige stoffer til vannet og tåle trykk, ifølge norske sanitærbestemmelser.  Rør til avløpsvann kalles kloakkrør, kloakkledninger, drensrør, avløpsrør eller avløpsledninger. Rør i forbindelse med varmeforsyning eller vannbåren varme (f.eks. til radiatorer eller fjernvarmeanlegg) kalles varmerør.

Byggeforskrifter om vannrør 
Vannledninger i bygninger må plasseres slik at lekkasjer oppdages raskt og slik at ledningene kan repareres og byttes ut uten å gjøre skade på bygningen og føre til store bygningsmessige inngrep.  For å åpne, stenge, regulere, sikre eller måle vannstrømmen benyttes armaturer.

Vannledninger må utføres slik at de ikke gir sjenerende støy, skadelige vibrasjoner eller store trykkvariasjoner. Hvis det innvendige vanntrykket i hovedledningen overskrider 60 mvs (meter vannsøyle), 600 kPa, bør det settes inn en reduksjonsventil. Et pumpeanlegg/trykkforsterkningsanlegg kan avhjelpe for lavt vanntrykk.

Materiale 
Materiale varierer etter bruksområde.  Vannledninger består i dag oftest av plast, polyetylen (PE), polyetylenklorid (PVC) og stål. Enkelte steder finnes rør av det asbestholdige eldre materialet  eternit. Avløpsrør produseres ofte i sement.

I husstander finnes ofte installationer av kryssbundet polyethylen (PEX), messing og rustfritt stål.

Historie: Bly som materiale 
Gjennom mange århundrer var bly det foretrukne materiale for vannledninger. Årsaken var at bly var lett å forme og tilpasse. Bly er giftig. Dette førte til bly-relaterte helseproblemer i årene før de helsemessige farene ved inntak av bly ble fullt ut forstått. Blant problemene var dødfødsler og høy forekomst av spedbarnsdødelighet. Vannrør av bly var fortsatt i vanlig bruk mange steder i begynnelsen av 1900-tallet og er fortsatt i mange husholdninger. Dette ble til dels utbedret ved legeringer med tinn og andre mindre giftige metaller.

I Norge ble vannledninger ofte laget av tre, som førte til at vannledningene hadde kort levetid.

Se også 
 Akvedukt
 Vannforsyning
 Vannforurensning

Referanser

Eksterne lenker 
 Utskifting av vannledning - Rehabilitering
 Utskiftning med blokkering og trekk

VVS
Vannforsyning
Teknologi
NaturalNews

NaturalNews er et nettsted grunnlagt av Mike Adams, og som drives fra Texas i USA.

Nettstedet fokuserer i hovedsak på salg av kosttilskudd og promotering av alternativ behandling, men forfekter også et bredt spekter av konspirasjonsteorier. Nettstedet besøkes av ca. 7 millioner unike brukere hver måned.

Blant påstander og konspirasjonsteorier som formidles av NaturalNews finner vi:
Ebola kan kureres med homeopatiske remedier 
Hiv-viruset forårsaker ikke aids
Amerikanske myndigheter stod bak terrorangrepet 11. september 2001
Vaksiner forårsaker autisme 
Søtningsstoffet aspartam er helseskadelig i doser godkjent av helsemyndighetene
Menneskeskapt global oppvarming er en myte 

Mike Adams har på NaturalNews oppfordret til drap på personer som fremmer bruk av genmanipulerte organismer i matproduksjon. Han har også sammenlignet journalister som formidler GMO-bransjens synspunkter med nazistenes propagandaapparat.

NaturalNews ble i 2011 kåret til det verste anti-vitenskapelige nettstedet av den amerikanske kringkastingsnettstedet Skeptoid. 

Søkemotoren Google fjernet i 2017 NaturalNews fra sine søketreff, og i 2018 stengte også YouTube kontoen til Mike Adams.

Referanser

Eksterne lenker 
 

Nettsteder i USA
Konspirasjonsteorier
Buettikeria

Buettikeria er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små (7-8 millimeter), avlange, blanke, gulaktig brune oldenborrer. "Snuten" (clypeus) er forholdsvis lang med to butte tenner i spissen. Antennene er ti-leddete med en fem-leddet vifte. Pronotum har rundede til nesten rette sider. Beina er svært kraftige, leggene nærmest trekantede.

Utbredelse 
Slekten er kjent fra Saudi-Arabia og de De forente arabiske emirater.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Buettikeria Sabatinelli & Pontuale, 1998 
 Buettikeria echinocephala Bikolajev, 2003
 Buettikeria graingeri Sabatinelli & Pontuale, 1998

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1998
Castelnauphylla

Castelnauphylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (20 millimeter), oval oldenborre. Forkroppen er kraftig hårete. Antennen er ti-leddete med en tre-leddet vifte av lange blader.

Utbredelse 
Arten er beskrevet fra Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Castelnauphylla Lacroix, 1999 
 Castelnauphylla ovata Lacroix, 1999

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Sør-Afrikas insekter
Biller formelt beskrevet i 1999
Perrindema

Perrindema er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (17 millimeter), avlang oldenborre. Forkroppen er sterkt hårete. "Snuten" (clypeus) har buet, opphøyd forrand. Pronotum har rundede sider og er omtrent så bredt som de parallellsidige dekkvingene. Antennene er ti-leddete med en tre-leddet vifte av ganske lange blader.

Utbredelse 
Arten lever i Mosambik.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Perrindema Lacroix, 1997 
 Perrindema ibiense Lacroix, 1997

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1997
Mosambiks insekter
Clomecyra

Clomecyra er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore, avlange oldenborrer. Hode og dekkvinger er svartbrune, pronotum rødbrunt. Antennene er ti-leddet med en vifte av tre nokså korte blader. "Snuten" (clypeus) er litt tilspisset oval. Pronotum har rundede sider og er omtrent så bredt som de parallellsidige dekkvingene.

Utbredelse 
Slekten er kjent fra Sør-Afrika og Mosambik.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Clomecyra Lacroix, 1999 
 Clomecyra ballerioi Lacroix, 2002
 Clomecyra rikatlensis (Péringuey, 1904)

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1999
Afrikas insekter
Dechambrophylla

Dechambrophylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore til nokså store (16-24 millimeter), avlange, lyst brunlige oldenborrer. Forkroppen er tett hårete. Dekkvingene har tre svake lengderibber. "Snuten" (clypeus) er mer eller mindre avrundet. Antennene er ti-leddete, med en vifte av tre svært lange blader.

Utbredelse 
Slekten finnes i det nordlige Kenya, trolig også i Somalia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Dechambrophylla Lacroix, 1999 
 Dechambrophylla longiclava Lacroix, 1999
 Dechambrophylla werneri Lacroix, 2001

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1999
Limepomera

Limepomera er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor, avlang, blank, mørkbrun oldenborre. Forkroppen er tett hårete. "Snuten" (clypeus) er kort og avrundet. Pronotum har rundede sider og er nesten så langt som bredt.

Utbredelse 
Arten er kjent fra Kongo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Limepomera Lacroix, 1999 
 Limepomera quadridens (Burgeon, 1946)

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1946
Palacephala

Palacephala er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore, avlange, blanke, brunsvarte oldenborrer. Forkroppen er tett kledt med lyse hår. Antennene er ti-leddete med en tre-leddet vifte av lange blader. Pronotum har rundede sider, dekkvingene er parallellsidige.

Utbredelse 
Artene lever i Mosambik.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Palacephala Lacroix, 1999 
 Palacephala erichsoni (Klug, 1855)
 Palacephala laeviplagiata (Kolbe, 1897)

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1999
Asiactenius

Asiactenius er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små (7,5-10 millimeter), svartaktige oldenborrer. "Snuten" (clypeus) er avrundet trapesformet, noe innbuktet i midten. Antennene består av ti ledd, de fem ytterste danner en vifte med korte blader. Det er stor forskjell på kjønnene, hunnene er mye bredere enn hannene.

Utbredelse 
Slekten er utbredt i Sentral-Asia (Afghanistan, Turkmenistan og Usbekistan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Asiactenius Nikolajev, 2000 
 Asiactenius afghanus Nikolajev, 2000
 Asiactenius mirabilis Nikolajev, 2000
 Asiactenius reitteri (Medvedev, 1952)
 Asiactenius tekkensis (Reitter, 1889)
 Asiactenius tokgajevi (Medvedev, 1962)

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 2000
Lacroixidema

Lacroixidema er en liten slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore (8,5-15 millimeter) oldenborrer. "Snuten" (clypeus) er tydelig innbuktet i spissen. Antennene er ni-leddete med en fem-leddet vifte av lange blader. Hode og pronotum er blanke, dekkvingene fløyelsaktige og hårete.

Utbredelse 
Slekten er utbredt i Thailand og Myanmar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Tanyproctini (eventuelt Pachydeminae)
 Slekten Lacroixidema Keith, 2000 
 Lacroixidema krali Keith, 2002
 Lacroixidema merkli Keith, 2002
 Lacroixidema poggii Keith, 2000

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 2000
Zanitanus

Zanitanus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (ca. 18 millimeter), avlang, noe blank, rødbrun oldenborre. Forkroppen er nokså tett hårkledt.

Utbredelse 
Arten er utbredt i Tanzania og Mosambik.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Zanitanus Lacroix, 2001 
 Zanitanus lindiensis (Moser, 1919)

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 1919
Afrikas insekter
Wernerophylla

Wernerophylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (ca. 15 millimeter), blank, brunsvart oldenborre. Forkroppen er tett kledt med ganske korte hår. "Snuten" (clypeus) er avrundet. Antennen er ti-leddete med en vifte av tre blader. Pronotums sider er rundede med en svak knekk på midten. Beina er middels kraftige.

Levevis

Utbredelse 
Arten lever i Tanzania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Wernerophylla Lacroix, 2001 
 Wernerophylla nigra Lacroix, 2001

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Biller formelt beskrevet i 2001
Ole Johan Skjelbred-Knudsen

Ole Johan Skjelbred-Knudsen (født 2. september 1972) er en norsk skuespiller og regissør. Han er assosiert med Dramatikkens hus. Han har også medvirket i en rekke filmer. Han er utdannet ved Statens Teaterhøgskole (1995-1998). Han har blant annet arbeidet for Nationaltheatret, Det Norske Teatret og Trøndelag Teater.

Teater

Filmografi

Utmerkelser 
 2015: Heddaprisen - Nominert i kategorien Beste scenetekst

Referanser

Eksterne lenker 
 Ole Johan Skjelbred-Knutsen hos Filmweb
 

Norske skuespillere
Pyronota

Pyronota er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små oldenborrer (mindre enn 10 millimeter), blanke med metalliske farger.

Utbredelse 
Slekten er utbredt på New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Colymbomorphini Blanchard, 1850
 Slekten Pyronota Boisduval, 1835 - 10 arter
 Pyronota edwardsi Sharp, 1876
 Pyronota festiva (Fabricius, 1775)
 Pyronota inconstans Brookes, 1926
 Pyronota laeta (Fabricius, 1775)
 Pyronota lugubris Sharp, 1886
 Pyronota minor Given, 1952
 Pyronota punctata Given, 1952
 Pyronota setosa Given, 1952
 Pyronota sobrina Sharp, 1876
 Pyronota splendens Given, 1952

Eksterne lenker 
 

Oldenborrer
Biller formelt beskrevet i 1835
Aliaclitopa

Aliaclitopa er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore (13-16 millimeter), brede, blanke, svarte oldenborrer. Forkroppen er nokså tett hårete. "Snuten" (clypeus) er avrundet, antennene 10-leddete med en tre-leddet vifte. Beina er temmelig kraftige.

Utbredelse 
Slekten er bare kjent fra Zimbabwe.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider (Scarabaeidae) Latreille, 1806
 Underfamilien oldenborrer, (Melolonthinae) Samouelle, 1819
 Stammen Tanyproctini Erichson, 1847 (eventuelt Pachydeminae)
 Slekten Aliaclitopa Lacroix, 2003 
 Aliaclitopa praecalva (Péringuey, 1904)
 Aliaclitopa snizeki Lacroix, 2003

Kilder 
 hannetons.fr - beskrivelse av slekten (på fransk)

Eksterne lenker 
 

Oldenborrer
Zimbabwes insekter
Biller formelt beskrevet i 2003
Smørvalnøtt

Smørvalnøtt (Juglans cinerea) er et løvfellende tre i valnøttfamilien. Den blir 20–30 m høy og lever kort; den blir sjelden så gammel som 75 år. Barken er purpurgrå og furet. Bladene er finnete og 30–60 cm lange. Det er 11–17 tannete småblad.

Smørvalnøtt vokser i løvskog i de nordøstlige delene av Nord-Amerika. Den finnes lenger nord enn slektningen svartvalnøtt, men utbredelsene overlapper, og de to artene vokser ofte sammen. Andre treslag som den finnes sammen med, er lind, romhegg, amerikabøk, alm, canadahemlokk, hickory, eik, rødlønn, sukkerlønn, tulipantre, kvitask og gulbjørk. 

Utbredelsen strekker seg fra sørøstlige New Brunswick gjennom New England unntatt nordvestlige Maine og Cape Cod. Sørgrensen for utbredelsen går igjennom nordlige New Jersey, vestlige Maryland, Virginia, Nord-Carolina, nordvestlige Sør-Carolina, nordlige Georgia, nordlige Alabama, nordlige Mississippi og Arkansas. Den finnes vestover til sentrale Iowa og sentrale Minnesota og finnes også i Wisconsin, Michigan og nordøstover inn i Ontario og Québec.

Trevirket brukes litt til møbelsnekring. Nøttene blir spist både av mennesker og dyr. Smørvalnøtt blir av og til plantet som skogstre og finnes forvillet i Danmark og Romania.

Litteratur

Eksterne lenker 
 

Valnøttfamilien